CELEX: 32014D0318
Language: et
Date: 2014-02-17 00:00:00
Title: 2014/318/EL: Nõukogu otsus, 17. veebruar 2014 , Euroopa Liidu ja Venemaa Föderatsiooni vahelise narkootikumide lähteaineid käsitleva lepingu Euroopa Liidu nimel sõlmimise kohta

4.6.2014   
            
            
               ET
            
            
               Euroopa Liidu Teataja
            
            
               L 165/6
            
         NÕUKOGU OTSUS,
   17. veebruar 2014,
   Euroopa Liidu ja Venemaa Föderatsiooni vahelise narkootikumide lähteaineid käsitleva lepingu Euroopa Liidu nimel sõlmimise kohta
   
      (2014/318/EL)
   
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõike 6 punktiga a,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut
   ning arvestades järgmist:
   
               (1)
            
            
               Euroopa Liit ja Venemaa Föderatsioon peaksid tugevdama koostööd, et tõkestada narkootikumide lähteainete kõrvaletoimetamist seaduslikust kaubandusest, et takistada narkootiliste ja psühhotroopsete ainete ebaseaduslikku valmistamist.
            
         
               (2)
            
            
               Kooskõlas nõukogu otsusega 2013/263/EL (1) kirjutati Euroopa Liidu ja Venemaa Föderatsiooni vahelisele narkootikumide lähteaineid käsitlevale lepingule („leping”) alla 4. juunil 2013, eeldusel et see sõlmitakse hilisemal kuupäeval.
            
         
               (3)
            
            
               Lepinguga tuleks tagada põhiõiguste täielik järgimine, eelkõige tagada lepinguosalistevahelise isikuandmete töötlemise ja edastamise kõrgetasemeline kaitse.
            
         
               (4)
            
            
               Leping tuleks Euroopa Liidu nimel heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu ja Venemaa Föderatsiooni vaheline narkootikumide lähteaineid käsitlev leping kiidetakse liidu nimel heaks.
   Lepingu tekst on lisatud käesolevale otsusele.
   Artikkel 2
   Nõukogu eesistuja esitab Euroopa Liidu nimel lepingu artiklis 11 sätestatud teate (2).
   Artikkel 3
   Käesolev otsus jõustub selle vastuvõtmise kuupäeval.
   
      Brüssel, 17. veebruar 2014
      
         
            Nõukogu nimel
         
         
            eesistuja
         
         A. TSAFTARIS
      
   
   
      (1)  Nõukogu 13. mai 2013. aasta otsus 2013/263/EL Euroopa Liidu ja Venemaa Föderatsiooni vahelise narkootikumide lähteaineid käsitleva lepingu Euroopa Liidu nimel allkirjastamise kohta (ELT L 154, 6.6.2013, lk 5).
   
      (2)  Nõukogu peasekretariaat avaldab lepingu jõustumise kuupäeva Euroopa Liidu Teatajas.